Muškarac sa desne strane je "aktivan", a muškarac sa leve "pasivan"
U ljudskoj seksualnosti, termini **aktivan, pasivan** i **univerzalan** (skraćeno: **akt, pas** i **uni**) opisuju seksualne pozicije tokom seksualne aktivnosti, uglavnom između dva muškarca. Aktivna je uglavnom osoba koja penetrira, a pasivna je osoba koja biva penetrirana, dok univerzalna osoba učestvuje u obe aktivnosti. Ovi termini mogu biti elementi samoidentifikacije kojima osoba ukazuje svoju uobičajenu preferenciju, ali mogu i opisivati šire seksualne identitete. 

Termini aktivan, pasivan i univerzalan se takođe koriste i u BDSM-u da opišu razne druge identitete i ponašanja.

Aktivan
-------

Aktivnom se obično naziva osoba koja ima penetrativnu ulogu tokom seksa. Za muškarce koji imaju seks sa muškarcima (MSM), ovo uglavnom podrazumeva penetraciju penisom tokom analnog ili oralnog seksa. U govoru se koristi i skraćenica *akt*, kao i reč *aktivac*. Termin aktivan može opisati i širi lični identitet koji označava dominantnog partnera u romantičnoj ili seksualnoj vezi; ipak, ova odredba nije neophodan element identiteta aktivne osobe.

Pasivan
-------

Pasivnim se naziva receptivni partner tokom seksualne penetracije. Uglavnom se odnosi na MSM koji bivaju oralno ili analno penetrirani tokom seksualnog odnosa. U žargonu se koristi i skraćenica *pas*, kao i reč *pasivac*. Termin *pasivuša* generalno se smatra uvredljivim.

Univerzalan
-----------

Univerzalna osoba je ona koja uživa i u aktivnoj i u pasivnoj ulozi tokom seksualnog odnosa.

 

Neki smatraju i da je univerzalnost ne samo seksualna uloga, nego i životni stil.  Univerzalnost, po njima, nije ograničena samo na seksualno ponašanje, nego i na jednaku podelu obaveza i odgovornosti u vezi. 

> Recipročni scenario, u kom se oba muškarca smenjuju u jebanju jedan drugog, često se upražnjava kao proslavljanje jednakosti. Šta ovaj scenario razlikuje od ostalih je upravo univerzalnost učesnika. Univerzalnost je jedinstvena i bitna odlika muškog analnog seksa. Neki je smatraju oslobađajućom; ... Univerzalnost za njih je poput govorenja dva jezika. Zahteva posebnu vrstu razigranosti, kreativnoti, znatiželje i koordinacije. 
> 
> — Stiven G. Andervud, *Gej muškarci i analni eroticizam: aktivni, pasivni i univerzalni*, Harington Park Pres, 2003
> 
> 

MSM u svom predstavljanju koriste i termine poput *uni-akt* ili *uni-pas*, koji označavaju da je osoba univerzalna u seksualnom odnosu, ali u većoj ili manjoj meri preferira aktivnu ili pasivnu ulogu.

Pojašnjenje razlike između seksualne uloge i fizičke aktivnosti
---------------------------------------------------------------

U nekim seksualnim aktivnostima partner koji penetrira može biti manje fizički aktivan od partnera koji biva penetriran. Ipak, pošto se termini *aktivan, pasivan* i *univerzalan* odnose isključivo na penetrativnu ulogu, bez obzira na fizičku aktivnost partnera tokom seksa, i dalje se smatra da je partner koji penetrira - *aktivan*, a partner koji biva penetriran - *pasivan*.

Prevalenca
----------

Još uvek nema naučnih studija koje ukazuju na to koji postotak MSM populacije preferira ove uloge. Popularno mišljenje je da većina MSM preferira pasivnu ulogu, te da su aktivni muškarci u manjini. Podaci sa sajta gay.com, na osnovu 55.464 profila korisnika iz SAD, pokazali su da se 26,46% korisnika izjasnilo da preferira aktivnu, 31,92% pasivnu, a 41,62% univerzalnu ulogu.

Literatura
----------

* Underwood, Steven Gregory (2003) (en). *Gay Men and Anal Eroticism: Tops, Bottoms, and Versatiles*. Psychology Press. ISBN 9781560233756.
* Easton, Dossie; Hardy, Janet W. (2003). *The New Topping Book.*. Greenery Press. ISBN 978-1-890159-36-8.
* Person, Ethel S. / Terestman, Nettie / Myers, Wayne A. / Goldberg, Eugene L. / Salvadori, Carol: Gender differences in sexual behaviors and fantasies in a college population, 1989, erschienen in: Journal of Sex and Marital Therapy, Bd. 15, Nr. 3, 1989, P. 187–198
* Janus, Samuel S. / Janus, Cynthia L. 1993 The Janus Report on Sexual Behavior, Wiley, New York
* Charles Moser, in Journal of Social Work and Human Sexuality 1988, (7;1, P.43–56)


|  |  |
| --- | --- |
|  | ***Portal LGBT***  |


| * p
* r
* u
Sleng lezbejki, gejeva, biseksualnih i trans (LGBT) osoba |
| --- |
| 

 Aktivan **·**  Bareback\* **·**  Bear\* **·**  Beard\* **·**  Bugchasing\* **·**  Butch i femme\* **·**  Chub\* **·** Coming out\* **·** Cruising\* **·**  Daddy\* **·** Drag\* **·**  Dyke\* **·** Fag hag\* **·**  Fag stag\* **·**  Gay-for-pay\* **·**  Gaydar\* **·**  Gaymer\* **·**  Genderfuck \* **·** Glory hole\* **·** Lipstick lesbian\* **·** Pasivan **·**  Queen\* **·**  Soft butch\*  **·**  Stone butch\*  **·** Stone femme\*  **·** Uni 
 |  |
| 
* termini iz engleskoj jezika koji su u upotrebi

 |